Ur skouer eus an emdroadur-se eo atant Merthyrgeryn : gant breudeur lik e oa meret e 1291, ha feurmet e oa ar pep brasañ anezhañ e 1388. A-hed ar chantved neuze e kendalchas likadur armerzh an abati : en XIIvet ha XIIIvet kantvedoù e oa chomet ar galloud gant ar manach merer, a rae war-dro an holl vadoù hag a droe da abad peurliesañ, met er chantved war-lerch e rankas kilañ a-zirak ar maer, a oa lik. E 1402 e voe un hoberell eus ar chorn-bro, John ap Wilcock, o verañ an abati ha 50 vloaz diwezhatoch e oa ar galloud gant ur par eus ar rouantelezh.